b'\n_START_ARTICLE_\nMangostanin\xc4\x97 garcinija\n_START_SECTION_\nAugalo morfologija\n_START_PARAGRAPH_\nMangostanin\xc4\x97 garcinija\xc2\xa0\xe2\x80\x93 auk\xc5\xa1tas vis\xc5\xbealis medis u\xc5\xbeaugantis iki 25\xc2\xa0m auk\xc5\xa1\xc4\x8dio. Laja piramid\xc4\x97s formos, \xc5\xbeiev\xc4\x97 juodai rudos spalvos._NEWLINE_Lapai elipsi\xc5\xa1ki, tamsiai \xc5\xbealios spalvos vir\xc5\xa1uje ir gelsvai \xc5\xbealia \xc5\xbeemiau, 9\xc2\xa0\xe2\x80\x93 25\xc2\xa0cm ilgio ir 4,5\xc2\xa0\xe2\x80\x93 10\xc2\xa0cm plo\xc4\x8dio. Jauni lapeliai\xc2\xa0\xe2\x80\x93 rausvi. \xc5\xbdiedas\xc2\xa0\xe2\x80\x93 \xc5\xbealiais m\xc4\x97singais \xc5\xbeiedlapiais su raudonomis d\xc4\x97m\xc4\x97mis._NEWLINE_Vaisius apvalus\xc2\xa0\xe2\x80\x93 3,4\xc2\xa0\xe2\x80\x93 7,5\xc2\xa0cm skersmens, i\xc5\xa1 vir\xc5\xa1aus yra padengtas storu (iki 1 cm), ka\xc5\xa1tonin\xc4\x97s-violetin\xc4\x97s spalvos nevalgomu apvalkalu. Viduje yra 4-8 segment\xc5\xb3 baltos valgomos m\xc4\x97singos s\xc4\x97klos. Medis vaisi\xc5\xb3 ne\xc5\xa1a v\xc4\x97lai\xc2\xa0\xe2\x80\x93 pirmuosius vaisius subrandina 9-20 metais.\n_START_SECTION_\nVardai\n_START_PARAGRAPH_\nMangostanin\xc4\x97 garcinija dar vadinama: angl. King\xc2\xb4s-Fruit, Manggis, Mangostan, Mangosteen, Purple Mangosteen, pranc. arbre \xc3\xa0 benjoin, vok. Mangostanbaum, Mangostane, Mangostane (Tree), Mangostin (Fruit), isp. Mangost\xc3\xa1n, Mangost\xc3\xa1n (Tree), Mangost\xc3\xa1n, Mangust\xc3\xa1n (Fruit), portug. Mangost\xc3\xa3o, taj. Mang Kh\xc3\xbat (Mangkhut, Mangkut), rus. \xd0\x9c\xd0\xb0\xd0\xbd\xd0\xb3\xd0\xbe\xd1\x81\xd1\x82\xd0\xb0\xd0\xbd ir kt.\n_START_SECTION_\nPanaudojimas\n_START_PARAGRAPH_\nBaltasis garcinijos vaisi\xc5\xb3 mink\xc5\xa1timas yra valgomas \xc5\xa1vie\xc5\xbeias, kartais jie yra konservuojami. Populiarios ir garcinij\xc5\xb3 sultys. Lap\xc5\xb3 ir \xc5\xbeiev\xc4\x97s nuoviras yra naudojamas nuo dizenterijos, viduriavimo ir kar\xc5\xa1\xc4\x8diavimo. Vaisiaus \xc5\xbeiev\xc4\x97 turi antioksidant\xc5\xb3.'